

VLADA REPUBLIKE HRVATSKE

Zagreb, 5. prosinca 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo zaštite okoliša i energetike |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog uredbe o udjelu u neto isporučenoj električnoj energiji povlaštenih proizvođača kojeg su opskrbljivači električne energije dužni preuzeti od operatora tržišta električne energije  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRIJEDLOG

Na temelju članka 40. stavka 3. Zakona o obnovljivim izvorima energije i visokoučinkovitoj kogeneraciji (“Narodne novine”, br. 100/15, 123/16, 131/17 i 111/18), Vlada Republike Hrvatske je na sjednici održanoj \_\_\_\_\_\_\_\_. godine donijela

**UREDBU**

**O UDJELU U NETO ISPORUČENOJ ELEKTRIČNOJ ENERGIJI POVLAŠTENIH PROIZVOĐAČA KOJEG SU OPSKRBLJIVAČI ELEKTRIČNE ENERGIJE DUŽNI PREUZETI OD OPERATORA TRŽIŠTA ELEKTRIČNE ENERGIJE**

Članak 1.

Ovom Uredbom određuje se udio izražen u postotku u neto isporučenoj električnoj energiji povlaštenih proizvođača električne energije kojeg su opskrbljivači električne energije dužni preuzeti od operatora tržišta električne energije po reguliranoj otkupnoj cijeni.

Članak 2.

Opskrbljivači električne energije dužni su preuzeti od operatora tržišta električne energije 40 % u neto isporučenoj električnoj energiji povlaštenih proizvođača električne energije.

Članak 3.

Stupanjem na snagu ove Uredbe prestaje važiti Uredba o udjelu u neto isporučenoj električnoj energiji povlaštenih proizvođača kojeg su opskrbljivači električne energije dužni preuzeti od operatora tržišta električne energije ([Narodne novine, br. 116/18](https://narodne-novine.nn.hr/clanci/sluzbeni/2018_12_116_2301.html)).

Članak 4.

Ova Uredba objavit će se u »Narodnim novinama«, a stupa na snagu 1. siječnja 2020. godine.

Klasa:

Urbroj:

Zagreb,

Predsjednik
**mr. sc. Andrej Plenković,**v. r.

|  |  |
| --- | --- |
|   |  |

**OBRAZLOŽENJE**

Ovom Uredbom se određuje udio izražen u postotku u neto isporučenoj električnoj energiji, povlaštenih proizvođača električne energije, kojeg su opskrbljivači električne energije dužni preuzeti od operatora tržišta električne energije, po reguliranoj otkupnoj cijeni, a u skladu sa Zakona o obnovljivim izvorima energije i visokoučinkovitoj kogeneraciji (“Narodne novine”, br. 100/15, 123/16, 131/17 i 111/18).

Uredba je po prvi put donesena za 2019. godinu kada se preko burze uspješno trgovalo s 30% električne energije proizvedene u sustavu poticaja.

Obzirom da je plan otvaranja tržišta projiciran na trogodišnje razdoblje odnosno do 2021. te se tržište otvara postupno kako bi se osigurala provedivost, u slijedećoj godini su predviđanja da će HROTE d.o.o., preko burze trgovati sa 60% ukupne planirane proizvodnje postrojenja obnovljivih izvora i visokoučinkovite kogeneracije koji su u sustavu poticaja.

Udio u neto isporučenoj električnoj energiji povlaštenih proizvođača električne energije kojeg su opskrbljivači električne energije dužni preuzeti od operatora tržišta električne energije po reguliranoj otkupnoj cijeni je sukladno Zakonu o obnovljivim izvorima i visokoučinkovitoj kogeneraciji potrebno odrediti do 31. listopada tekuće godine za iduću godinu, kako bi opskrbljivači i HROTE pravovremeno imali definiran pravni okvir po ovom pitanju.